Държавен вестник, бр. 82, 2015 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  82
Раздел ІI
Изработване на областните планове за раз-
витие на горските територии 
Чл. 53. Изработването на областните пла-
нове за развитие на горските територии се 
възлага от регионалните дирекции по горите.
Чл. 54. (1) Областните планове за развитие 
на горските територии се изработват въз ос-
нова на задание съгласно приложение № 15.
(2) Регионалната дирекция по горите, в 
чийто район на дейност попада областта, 
възлага изработването на заданието по ал. 1.
Чл. 55. (1) Заданието се разглежда от 
експертен съвет, назначен със заповед на 
изпълнителния директор на Изпълнителната 
агенция по горите, в състава на който участ-
ват представители на заинтересовани лица и 
ведомства.
(2) За работата на експертния съвет се 
съставя протокол, който заедно със заданието 
се утвърждава от изпълнителния директор на 
Изпълнителната агенция по горите.
(3) Заповедта по ал. 1 и протоколът по 
ал. 2 се публикуват на интернет страници-
те на Изпълнителната агенция по горите и 
съответната регионална дирекция по горите 
и се поставят на видно място в съответната 
регионална дирекция по горите, областната 
администрация и съответните общини.
(4) Възложителят представя утвърденото 
задание на компетентните органи по Закона 
за опазване на околната среда и Закона за 
биологичното разнообразие за произнасяне 
относно необходимостта от провеждане на 
процедура по екологична оценка и оценка за 
съвместимост с целите на Натура 2000.
(5) В случай на необходимост от провеж-
дане на процедура по екологична оценка и/
или оценка за съвместимост възложителят 
възлага изработването на екологична оценка 
и/или на оценка за съвместимост заедно с 
процедурата за избор на изпълнител за из-
работване на областния план за развитие на 
горските територии. 
Раздел ІII
Взаимоотношения и контрол при изработ-
ване на областните планове за развитие на 
горските територии
Чл. 56. Изпълнителната агенция по горите 
и нейните структури, държавните предприятия 
по чл. 163 от Закона за горите и техните тери-
ториални поделения, собствениците на горски 
територии, общините, ловните сдружения и 
други заинтересовани лица и ведомства пре-
доставят на лицата, изработващи областните 
планове за развитие на горските територии, 
информация, която по закон те поддържат и 
съхраняват и която е необходима за целите 
на изработването на областните планове за 
развитие на горските територии, както следва:
1. действащия областен план за развитие 
на горските територии;
2. документите за промяна на предназна-
чението и учредяване на ограничени вещни 
права върху горски територии след изработ-
ването на последния областен план;
3. информация за собствеността на гор-
ските територии;
4. данните в цифров вид на актуалната 
инвентаризация на горските териториални 
единици, включени в границите на областта;
5. други изследвания, проучвания, проекти, 
планове и програми, изработени за територи-
ята на областта, свързани с горския сектор и 
ловното стопанство;
6. документи за категоризиране и прека-
тегоризиране на горските територии след 
влизане в сила на предходния областен план 
за развитие на горските територии;
7. горскостопанската карта за горските те-
риториални единици в границите на областта;
8. цифрова ортофотокарта;
9. данни за определени гори с висока 
консервационна стойност, предоставени от 
възложителя;
10. методиката за определяне на ключови 
елементи на природозащитното състояние на 
горските местообитания.
Чл. 57. (1) Изработването на областния 
план за развитие на горските територии се 
осъществява съгласно изискванията на за-
данието.
(2) При изработване на проекта на плана 
лицето, изработващо плана, провежда общест-
вени консултации при следните минимални 
изисквания:
1. провеждане на срещи за запознаване с 
процеса, целите и задачите на планиране и 
график за изработване на плана – минимум 
една среща на община;
2. предоставяне във всяко кметство на 
писмена информация за процеса, целите и 
задачите на планиране и график за изработ-
ване на плана;
3. провеждане на представително за област­
та социологическо проучване за нагласите 
на обществеността за целите, режимите и 
насоките на управление на горското и лов-
ното стопанство;
4. провеждане на срещи с отделните заин-
тересовани групи за консултиране на целите, 
режимите и насоките на управление на гор-
ското и ловното стопанство;
5. поддържане от изпълнителя на специ-
ализирана интернет страница за предоставяне 
на актуална информация от изработването 
на плана; 
6. провеждане във всяко кметство на 
работни срещи с цел определяне на горски 
територии, определени за възмездно ползване 
на обществени екосистемни ползи, и списък